Klinovko (Simferopola distrikto)

Klinovko (, , ) estas vilaĝo de la Simferopola distrikto de Aŭtonoma Respubliko Krimeo, kiu administre apartenas al la Perova komunumo. Laŭ la censo de la jaro 2001 en la vilaĝo loĝis 141 homoj. Antaŭ la jaro 1948 la vilaĝo nomiĝis Kisek-Aratuk.

 Geografio 
La vilaĝo troviĝas en la centra parto de la Simferopola distrikto meze de la Interna montoĉeno de la Krimea montaro ĉe la rivereto Ĉeŝmenĝi (kiu estas maldekstra alfluanto de Salgiro). La plej proksimaj loĝlokoj estas la vilaĝoj Teplo (2 km. nord-oriente), Kostantinovko (2 km. sud-okcidente) kaj Ukrainko (2 km. norde). La urbo Simferopolo troviĝas ĉirkaŭ 3 kilometrojn norde.

 Historio 
La vilaĝo estas sufiĉe malnova. Oni scias, ke ĝi ekzistis jam en la tempo de la Krimea Ĥanlando (tiam ĝi konsistis el kelkaj partoj). En la jaro 1784 sur tiu ĉi loko troviĝis du vilaĝoj Ĥaratuk kaj Ĥaratuk Temir Aha.

Meze de la 19a jarcento la vilaĝo estis sufiĉe malgranda; la skribaj fontoj mencias ĝin kiel «tataran vilaĝon» kun ne pli ol 23 kortoj kaj ĉirkaŭ 100 loĝantoj. Komence de la 20a jarcento la vilaĝo malprogresis (pro la formigro de la krime-tatara loĝantaro) kaj kelkaj el ĝiaj partoj tute malaperis.

En la jaro 1948 la vilaĝo estis alinomita Klinovka.

 Nuntempo 
Laŭ la rezultoj de la tutukrainia censo de la jaro 2001 en la vilaĝo loĝis 141 homoj (la pli ĝisdataj pritaksoj de la jaro 2009 mencias 158 loĝantojn). La areo de la vilaĝo estas 148,4 hektaroj.

La ĉefa ekonomia branĉo de la vilaĝo estas agrikulturo. Per la busa transporto la vilaĝo estas ligita al la aliaj vilaĝoj de la Perova komunumo.

 Vidindaĵoj 
 En la vilaĝo troviĝas privata artefarita lageto, kie oni povas ripozi, naĝi kaj kapti fiŝojn kontraŭ pago.
 Fama vidindaĵo de la vilaĝo estas vaste konata kaj respektata sankta akvofonto dediĉita al Sankta Georgo.

 Fotoj 

 Referencoj 

 Ligiloj 




Kategorio:Vilaĝoj de Krimeo
Kategorio:Loĝlokoj de la Simferopola distrikto